Horec Clusiov

Horec Clusiov (Gentiana clusii) alebo horcokvet Clusiov (Ciminalis clusii) z čeľade horcovité (Gencianaceae). Je alpínska bylina pôvodom z Európy.

Je to trvalá rastlina s krátkym nerozvetveným podzemkom. Z podzemku vyrastajú listy v prízemnej ružici a 1 až 8 cm dlhá stonka. Stonka sa zakončuje jedným kvetom s priemerom 5 – 6 cm. Tento veľký a hlboký kvet sa skladá zo zeleného kalicha a modrej koruny v tvare zvončeka. Rastie na vápencových skalách.

Na Slovensku rastie v Malej a Veľkej Fatre, Chočských vrchoch, Západných, Belianskych i Nízkych Tatrách, v Slovenskom krase a Muránskej planine. Na území Slovenska je zákonom chránený.

Referencie

Iné projekty 

Horcovité
Alpínska flóra
Trvalé rastliny
Flóra na Slovensku
Rastliny s modrými kvetmi
Zákonom chránené rastliny na Slovensku